Oʻzbekiston Respublikasi Vazirlar Mahkamasi huzuridagi Suv muammolari ilmiy-tadqiqot markazi faoliyatini tashkil etish chora-tadbirlari toʻgʻrisida
(resolution, 2025-08-01)

Suv xoʻjaligida ilmiy-tadqiqot ishlarining samaradorligini oshirish, Xorazm viloyatining tuproq-iqlim sharoitidan kelib chiqib suvni boshqarish, uning hisobini yuritish va undan oqilona foydalanish, sugʻoriladigan yerlarning meliorativ holatini yaxshilash, raqamli va innovatsion texnologiyalarni joriy qilish boʻyicha ilmiy-tadqiqot ishlari natijadorligini oshirish, suv va yer resurslaridan yanada samarali foydalanishni taʼminlash hamda fan va ishlab chiqarishning oʻzaro integratsiyasini mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Suv xoʻjaligi vazirligi Irrigatsiya va suv muammolari ilmiy-tadqiqot institutining Xorazm tajriba-ishlab chiqarish xoʻjaligi negizida davlat muassasasi shaklida Oʻzbekiston Respublikasi Vazirlar Mahkamasi huzurida Suv muammolari ilmiy-tadqiqot markazi (keyingi oʻrinlarda — Markaz) tashkil qilinsin. 2. Quyidagilar Markazning asosiy vazifalari etib belgilansin: Xorazm viloyati suv xoʻjaligini rivojlantirish, suv va yer resurslaridan samarali foydalanish hamda yerlarning meliorativ holatini yaxshilash masalalari boʻyicha muammolarni aniqlash hamda ustuvor ilmiy-tadqiqot ishlarining qisqa, oʻrta va uzoq muddatli dasturlarini ishlab chiqish; suv xoʻjaligini rivojlantirish, suv xoʻjaligi obyektlarini xavfsiz va ishonchli ishlatish, suv resurlarini hisobga olish, ularni oqilona boshqarish, yerlarning meliorativ holatini yaxshilash boʻyicha ilmiy-tadqiqot ishlarini bajarish, innovatsion ishlanmalar, tavsiyalar, takliflar va normativ hujjatlarni ishlab chiqish; Xorazm viloyati hokimligi, Oʻzbekiston Respulikasi Suv xoʻjaligi vazirligi va boshqa manfaatdor vazirliklar va idoralar bilan suv xoʻjaligi obyektlari, suv va yer resurslaridan samarali foydalanish, yerlarning meliorativ holatini yaxshilash boʻyicha hamkorlikni rivojlantirish, ishlab chiqilgan innovatsion ishlanmalar, tavsiyalar, takliflar va normativ hujjatlarni amaliyotga tatbiq etish; taʼlim va ilmiy-tadqiqot muassasalari bilan kadrlarni tayyorlash, ilmiy-tadqiqot ishlarini tashkil qilish boʻyicha oʻzaro hamkorlik qilish, xorijiy taʼlim va ilmiy-tadqiqot muassasalari hamda xalqaro tashkilotlar bilan aloqalar oʻrnatish, grantlar asosida tadqiqot ishlarini olib borish, ilmiy-texnik yutuqlarni chop etish va targʻib qilish; Markazning ilmiy salohiyatini oshirib borish, laboratoriyalarni zamonaviy asbob-uskunalar bilan butlash, bino va inshootlarni texnik soz holda saqlash hamda ulardan samarali foydalanishni taʼminlash. 3. Quyidagilar: Oʻzbekiston Respublikasi Vazirlar Mahkamasi huzuridagi Suv muammolari ilmiy-tadqiqot markazining tuzilmasi 1-ilovaga muvofiq; Oʻzbekiston Respublikasi Vazirlar Mahkamasi huzuridagi Suv muammolari ilmiy-tadqiqot markazi toʻgʻrisidagi nizom 2-ilovaga muvofiq; Oʻzbekiston Respublikasi Vazirlar Mahkamasi huzuridagi Suv muammolari ilmiy-tadqiqot markazining faoliyatini tashkil qilish boʻyicha chora-tadbirlar rejasi 3-ilovaga muvofiq tasdiqlansin. 4. Belgilab qoʻyilsinki, Markaz direktori Xorazm viloyati hokimining taqdimnomasiga asosan Oʻzbekiston Respublikasi suv xoʻjaligi vazirining tavsiyasiga binoan Vazirlar Mahkamasi tomonidan lavozimga tayinlanadi va lavozimdan ozod etiladi. 5. Xorazm viloyati hokimligi, Oʻzbekiston Respublikasi Suv xoʻjaligi vazirligi: bir oy muddatda Irrigatsiya va suv muammolari ilmiy-tadqiqot institutining Xorazm viloyatining Xonqa tumanidagi Navoiy qishloq fuqarolar yigʻini hududida joylashgan sinov-tajriba boʻlimining bino va inshootlari, hududi va moddiy-texnika bazasini toʻliq xatlovdan oʻtkazsin hamda tegishli ekin-tajriba maydonlari bilan birgalikda Markazga belgilangan tartibda oʻtkazib bersin; ikki oy muddatda Toshkent irrigatsiya va qishloq xoʻjaligini mexanizatsiyalash muhandislari instituti bilan birgalikda Markazni belgilangan tartibda malakali rahbar va mutaxassislar bilan taʼminlashni tashkil qilsin. 6. Quyidagilar Markaz faoliyatini moliyalashtirish manbalari etib belgilansin: Oʻzbekiston Respublikasi Davlat budjeti mablagʻlari; Oʻzbekiston Respublikasi Innovatsion rivojlanish vazirligi tomonidan oʻtkaziladigan tanlovlar natijalari boʻyicha ajratiladigan grantlar; xalqaro moliya institutlari va boshqa xorijiy tashkilotlar grantlari; xizmat koʻrsatishdan olinadigan daromadlar, shuningdek, qonun hujjatlari bilan taqiqlanmagan boshqa manbalar. 7. Belgilab qoʻyilsinki: Markazning ilmiy va rahbar xodimlariga Oʻzbekiston Respublikasi Davlat budjeti mablagʻlari hisobiga fundamental, amaliy tadqiqotlar va innovatsion ishlarning ilmiy-texnik dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlari uchun hamda boshqaruv, texnik va xizmat koʻrsatuvchi xodimlariga Fanlar akademiyasi ilmiy-tadqiqot institutlarining tegishli lavozimlari uchun nazarda tutilgan mehnatga haq toʻlash va moddiy ragʻbatlantirish shartlari tatbiq etiladi. Markazning bino va inshootlarini saqlash hamda xodimlar mehnatiga haq toʻlash xarajatlarini moliyalashtirish 2022-yil 1-yanvardan boshlab Oʻzbekiston Respublikasi Davlat budjeti parametrlarida nazarda tutiladi. 8. Markaz Oʻzbekiston Respublikasi Suv xoʻjaligi vazirligi bilan birgalikda sohaga oid mavjud muammolarning ilmiy yechimini taʼminlashga qaratilgan ilmiy tadqiqotlarni 2021-yildan boshlab amalga oshirish boʻyicha asoslangan takliflarni 2020-yil 25-dekabrga qadar belgilangan tartibda Oʻzbekiston Respublikasi Innovatsion rivojlanish vazirligiga kiritsin. Xorazm viloyati hokimligi Markaz bilan birgalikda ilmiy faoliyatga oid hududiy dasturlar doirasida ustuvor ilmiy loyihalarni ishlab chiqsin va ularning mahalliy budjet mablagʻlari hisobiga moliyalashtirilishini taʼminlasin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev va Oʻzbekiston Respublikasi suv xoʻjaligi vaziri Sh.R. Xamrayev zimmasiga yuklansin. Direktor Direktor oʻrinbosari — ilmiy kotib Irrigatsiya tizimi va oʻzan jarayonlari laboratoriyasi 3 Suv xoʻjaligida raqamli va innovatsion texnologiyalar laboratoriyasi 2 Tuproq va suv tadqiqotlari hamda meliorativ jarayonlar laboratoriyasi 2 Bosh buxgalter 1 Xodimlar va hujjatlar bilan ishlash boʻyicha mutaxassis 1 Sugʻorish va suvni tejaydigan texnologiyalar laboratoriyasi 3 Melioratsiya va kollektor-drenaj tarmoqlari laboratoriyasi 3 Gidrometriya laboratoriyasi 2 1. Ushbu Ustav Oʻzbekiston Respublikasi Vazirlar Mahkamasi huzuridagi Suv muammolari ilmiy-tadqiqot markazining (keyingi oʻrinlarda — Markaz) maqomi, asosiy vazifalari, funksiyalari, huquqlari va javobgarligini, faoliyatini tashkil etish tartibini, shuningdek, uning rahbarlari funksional vazifalari va javobgarligini belgilaydi. 2. Markaz Xorazm viloyatida suv xoʻjaligini rivojlantirish, suv va yer resurslaridan samarali foydalanish hamda sugʻoriladigan yerlarning meliorativ holatini yaxshilash boʻyicha ilmiy-tadqiqot ishlarini amalga oshirish, tavsiyalar va innovatsion takliflarni ishlab chiqish, ularni amaliyotga tatbiq etish ishlarini amalga oshiruvchi ixtisoslashtirilgan davlat ilmiy-tadqiqot muassasasi hisoblanadi. 3. Markaz oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, ushbu Ustavga va boshqa qonun hujjatlariga amal qiladi. 4. Markaz oʻz faoliyatini tegishli davlat boshqaruvi organlari, Xorazm viloyati xokimligi, xoʻjalik birlashmalari, tashkilotlar, taʼlim va ilmiy muassasalar bilan oʻzaro hamkorlikda amalga oshiradi. 5. Markaz davlat muassasasi shaklidagi yuridik shaxs hisoblanadi, oʻz ustaviga, Oʻzbekiston Respublikasi Davlat gerbi tasviri tushirilgan va oʻz nomi davlat tilida yozilgan muhrga, logotipiga, shtamp va blankalarga, mustaqil balansga hamda Oʻzbekiston Respublikasi Moliya vazirligining Gʻaznachiligida shaxsiy gʻazna hisobvaraqlariga ega boʻladi. 6. Markazning rasmiy nomi: a) davlat tilida: toʻliq nomi — “O'zbekiston Respublikasi Vazirlar Mahkamasi huzuridagi Suv muammolari ilmiy-tatqiqot markazi” (Oʻzbekiston Respublikasi Vazirlar Mahkamasi huzuridagi Suv muammolari ilmiy-tadqiqot markazi), qisqartirilgan nomi — SMITM; b) rus tilida: toʻliq nomi — Nauchno-issledovatelskiy sentr vodnix problem pri Kabinete Ministrov Respubliki Uzbekistan, qisqartirilgan nomi — NITSVP; v) ingliz tilida: toʻliq nomi — Scientific research center of water problems under the Cabinet of Ministers of the Republic of Uzbekistan, qisqartirilgan nomi — SRCWP. 7. Markaz joylashgan joy (pochta manzili): Xorazm viloyati, Xonqa tumani, Navoiy qishloq fuqarolar yigʻini hududi. 8. Quyidagilar Markazning asosiy vazifalari hisoblanadi: Xorazm viloyati suv xoʻjaligini rivojlantirish, suv va yer resurslaridan samarali foydalanish hamda yerlarning meliorativ holatini yaxshilash masalalari boʻyicha muammolarni aniqlash hamda ustuvor ilmiy-tadqiqot ishlarining qisqa, oʻrta va uzoq muddatli dasturlarini ishlab chiqish; suv xoʻjaligini rivojlantirish, suv xoʻjaligi obyektarini xavfsiz va ishonchli ishlatish, suv resurlarini hisobga olish, ularni oqilona boshqarish, yerlarning meliorativ holatini yaxshilash boʻyicha ilmiy-tadqiqot ishlarini bajarish, tavsiyalar, innovatsion takliflar va normativ hujjatlarni ishlab chiqish; Xorazm viloyati hokimligi, Oʻzbekiston Respulikasi Suv xoʻjaligi vazirligi va boshqa manfaatdor vazirliklar va idoralar bilan suv xoʻjaligi obyektlari, suv va yer resurslaridan samarali foydalanish, yerlarning meliorativ holatini yaxshilash boʻyicha hamkorlikni rivojlantirish, ishlab chiqilgan tavsiyalar, innovatsion takliflar va normativ hujjatlarni amaliyotga tatbiq etish; taʼlim va ilmiy-tadqiqot muassasalari bilan kadrlarni tayyorlash, ilmiy-tadqiqot ishlarini tashkil qilish boʻyicha oʻzaro hamkorlik qilish, xorijiy taʼlim va ilmiy-tadqiqot muassasalari hamda xalqaro tashkilotlar bilan aloqalar oʻrnatish, grantlar asosida tadqiqot ishlarini olib borish, ilmiy-texnik yutuqlarni chop etish va targʻib qilish; Markazning ilmiy salohiyatini oshirib borish, laboratoriyalarni zamonaviy asbob-uskunalar bilan butlash, bino va inshootlarni texnik soz holda saqlash hamda ulardan samarali foydalanishni taʼminlash. 9. Quyidagilar Markazning asosiy funksiyalari hisoblanadi: a) Xorazm viloyati suv xoʻjaligini rivojlantirish, suv va yer resurslaridan samarali foydalanish hamda yerlarning meliorativ holatini yaxshilash masalalari boʻyicha muammolarni aniqlash hamda ustuvor ilmiy-tadqiqot ishlarining qisqa, oʻrta va uzoq muddatli dasturlarini ishlab chiqish boʻyicha: Xorazm viloyatining suv xoʻjaligi tizimi, suv va yer resurslari boʻyicha maʼlumotlar bazasini tashkil qilish va yangilab borish hamda suv xoʻjaligi rivojlantirish, suvdan va yerdan foydalanish hamda yerlarning meliorativ holatini yaxshilash boʻyicha mavjud muammolarni aniqlab borish; suv xoʻjaligini rivojlantirish, suvdan va yerdan foydalanish hamda yerlarning meliorativ holatini yaxshilash boʻyicha mavjud muammolarning yechimiga qaratilgan ustuvor ilmiy-tadqiqot ishlarining qisqa, oʻrta va uzoq muddatli dasturlarini ishlab chiqish; Xorazm viloyati va tumanlar hokimliklari, suv xoʻjaligi tashkilotlari, fermer xoʻjaliklari va klaster tashkilotlari hamda manfaatdor idoralar va tashkilotlar bilan ustuvor ilmiy-tadqiqot ishlari boʻyicha qisqa, oʻrta va uzoq muddatli dasturlarni davriy ravishda muhokama qilish va belgilangan tartibda tasdiqlash; b) suv xoʻjaligini rivojlantirish, suv xoʻjaligi obyektarini xavfsiz va ishonchli ishlatish, suv resurlarini hisobga olish, ularni oqilona boshqarish, yerlarning meliorativ holatini yaxshilash boʻyicha ilmiy-tadqiqot ishlarini bajarish, innovatsion ishlanmalar, tavsiyalar, takliflar va normativ hujjatlarni ishlab chiqish boʻyicha: Xorazm viloyatining tasdiqlangan ustuvor ilmiy-tadqiqot ishlari boʻyicha qisqa, oʻrta va uzoq muddatli dasturlar asosida Oʻzbekiston Respublikasi Suv xoʻjaligi vazirligi, uning tizimidagi suv tashkilotlari, shuningdek, fermer xoʻjaliklari va klaster tashkilotlari hamda manfaatdor boshqa idoralar va tashkilotlar bilan ustuvor ilmiy-tadqiqot ishlarini amalga oshirish boʻyicha belgilangan tartibda tegishli shartnomalarni rasmiylashtirish; Oʻzbekiston Respublikasi Innovatsion rivojlanish vazirligi tomonidan oʻtkaziladigan tanlovlarda faol ishtirok etish hamda tegishli grant shartnomalarini rasmiylashtirish; ilmiy-tadqiqot ishlari va boshqa xoʻjalik faoliyati boʻyicha Markazning masʼul laboratoriyalari tomonidan shartnomaviy majburiyatlar oʻz vaqtida bajarilishini taʼminlash; ilmiy-tadqiqot ishlarini zamonaviy asbob-uskunalar, xalqaro ilgʻor tajriba asosida amalga oshirishni taʼminlash, ularning ijro holati boʻyicha tizimli monitoring olib borish va har chorak yakuni bilan muhokama qilib borish; ilmiy-tadqiqot ishlarida belgilangan muammolarning yechimiga qaratilgan ilmiy asoslangan innovatsion ishlanmalar, tavsiyalar, takliflar va normativ hujjatlarni ishlab chiqish; suv xoʻjaligi obyektlarini qurish va rekonstruksiya qilish boʻyicha loyiha-qidiruv ishlarini ilmiy-texnik jihatdan kuzatish ishlarida ishtirok etish; suv xoʻjaligini rivojlantirish, suv va yer resurslaridan samarali foydalanish hamda yerlarning meliorativ holatini yaxshilash boʻyicha mintaqaviy muammolar va ularning yechimi boʻyicha innovatsion takliflar va tavsiyalarni tayyorlash hamda Vazirlar Mahkamasiga, manfaatdor vazirliklar va idoralarga kiritish; v) Xorazm viloyati hokimligi, Oʻzbekiston Respulikasi Suv xoʻjaligi vazirligi va boshqa manfaatdor vazirliklar va idoralar bilan suv xoʻjaligi obyektlari, suv va yer resurslaridan samarali foydalanish, yerlarning meliorativ holatini yaxshilash boʻyicha hamkorlikni rivojlantirish, ishlab chiqilgan innovatsion ishlanmalar, tavsiyalar, takliflar va normativ hujjatlarni amaliyotga tatbiq etish boʻyicha: ilmiy-tadqiqot ishlari natijasida ishlab chiqilgan innovatsion ishlanmalar, tavsiyalar va takliflarning Xorazm viloyati va tumanlar hokimliklari, suv xoʻjaligi tashkilotlari, fermer xoʻjaliklari va klaster tashkilotlari hamda aloqador boshqa tashkilotlar rahbar-xodimlari va mutaxassislariga taqdimotlarini qilib borish hamda bildirilgan fikrlar boʻyicha ularni takomillashtirish va amaliyotga tatbiq etish choralarini koʻrish; Xorazm viloyati suv xoʻjaligi tashkilotlari, fermer xoʻjaliklari va klaster tashkilotlari hamda aloqador boshqa tashkilotlar rahbar-xodimlari va mutaxassislarining kasbiy malakasini oshirishda qatnashish, hamkorlikda koʻrgazmali seminarlar tashkil qilish; ilmiy-tadqiqot ishlari boʻyicha loyihalarni amalga oshirish va boshqa xoʻjalik shartnomalarini bajarish uchun ajratilgan mablagʻlardan maqsadli foydalanishni taʼminlash, mablagʻlarning samaradoriligini oshirish yuzasidan har bir rahbar-xodimning masʼuliyatini oshirish va boshqa choralarni koʻrish; Markazning ilmiy-tadqiqot va boshqa ishlab chiqarish faoliyati yuzasidan hisobotlarni belgilangan tartibda Vazirlar Mahkamasiga hamda tegishli vazirliklar va idoralarga taqdim qilib borish; g) taʼlim va ilmiy-tadqiqot muassasalari bilan kadrlarni tayyorlash, ilmiy-tadqiqot ishlarini tashkil qilish boʻyicha oʻzaro hamkorlik qilish, xorijiy taʼlim va ilmiy-tadqiqot muassasalari hamda xalqaro tashkilotlar bilan aloqalar oʻrnatish, grantlar asosida tadqiqot ishlarini olib borish, ilmiy-texnik yutuqlarni chop etish va targʻib qilish boʻyicha: soha boʻyicha taʼlim va ilmiy-tadqiqot muassasalari bilan kadrlarni tayyorlash, rahbar-xodimlarning malakasini oshirish, yosh olimlarni tayyorlash, hamkorlikda ilmiy-tadqiqot ishlarini olib borish boʻyicha kompleks chora-tadbirlarni belgilash; taʼlim muassasalari talabalarining Markazda amaliyotini tashkil qilish, iqtidorli talabalarni ilmiy-tadqiqot ishlariga jalb qilish, ularning bakalavr va magistrlik diplom ishlarini tayyorlashda koʻmaklashish; soha boʻyicha taʼlim va ilmiy-tadqiqot muassasalari bilan suv xoʻjaligini rivojlantirish, suvdan va yerdan samarali foydalanish hamda yerlarning meliorativ holatini yaxshilash masalalari boʻyicha kompleks muammolarni hal qilishga qaratilgan ilmiy-tadqiqot ishlarini amalga oshirish; rivojlangan mamlakatlarning suv xoʻjaligi boʻyicha taʼlim va ilmiy-tadqiqot muassasalari, shuningdek, xalqaro moliya institutlari va boshqa xorijiy tashkilotlar bilan belgilangan tartibda muloqotlar olib borish hamda erishilgan natijalar asosida tegishli grant shartnomalari va kelishuvlarni rasmiylashtirish; taʼlim va ilmiy-tadqiqot muassasalari bilan suv xoʻjaligi sohasida erishilgan yutuqlarni targʻib qilish boʻyicha seminarlar va konferensiyalar tashkil qilish; ilmiy-texnik yutuqlarni tizimli ravishda chop etish va targʻib qilish; Orol dengizini qutqarish xalqaro jamgʻarmasi va uning tarkibiy boʻlinmalari, Butunjahon suv Kengashi, Irrigatsiya va drenaj xalqaro komissiyasi, Yirik toʻgʻonlar boʻyicha Xalqaro komissiya, Suv resurslarini rivojlantirish va boshqarish boʻyicha Islom davlatlararo tarmogʻi va boshqa xalqaro tashkilotlar faoliyatida ishtirok etish; d) Markazning ilmiy salohiyatini oshirib borish, laboratoriyalarni zamonaviy asbob-uskunalar bilan butlash, bino va inshootlarni texnik soz holda saqlash hamda ulardan samarali foydalanishni taʼminlash boʻyicha: Markaz ilmiy xodimlarining ish sharoitini yaxshilash, zamonaviy tashkiliy texnika bilan taʼminlash, ilmiy-tadqiqot ishlari samaradorligi va boshqa mezonlardan kelib chiqib ularni ragʻbatlantirib borish, ularning taʼlim va boshqa ilmiy-tadqiqiot muassasalarida, shuningdek, xorijiy tashkilotlarda malakasini oshirishni tashkil qilish; Markaz laboratoriyalari moddiy-texnika bazasi zamonaviy talablarga javob berishini tahlil qilib borish, ularni zamonaviy asbob-uskunalar bilan butlash hamda ilmiy xodimlar uchun qulay ish sharoitini yaratish; Markaz bino va inshootlarini texnik soz holatda saqlash hamda ulardan oqilona foydalanishni taʼminlash; Markaz laboratoriyalarining moddiy-texnik bazasini zamonaviy asbob-uskunalar bilan butlash, bino va inshootlarni oʻz vaqtida taʼmirlash-tiklash, rekonstruksiya qilish hamda yanada rivojlantirish yuzasidan asoslangan hisob-kitoblarni Oʻzbekiston Respublikasi Moliya vazirligiga, shuningdek, Innovatsion rivojlanish vazirligiga taqdim qilib borish; Markaz qonunga zid boʻlmagan boshqa funksiyalarni ham amalga oshirishi mumkin. 10. Markaz oʻziga yuklangan vazifalar va funksiyalarni amalga oshirish uchun quyidagi huquqlarga ega: Xorazm viloyati suv xoʻjaligini rivojlantirish, suvdan va yerdan samarali foydalanish hamda sugʻoriladigan yerlarning meliorativ holatini yaxshilash boʻyicha ilmiy-tadqiqot ishlarining qisqa, oʻrta va uzoq muddatlarga moʻljallangan dasturlari loyihalarini, ilmiy asoslangan tavsiyalar va innovatsion takliflarni, mintaqaviy muammolar yechimiga qaratilgan takliflarni, normativ-huquqiy hujjatlar loyihalarini, shuningdek, Markazga yuklangan vazifalar va funksiyalarni bajarish bilan bogʻliq boʻlgan boshqa taklif hamda hujjatlarni belgilangan tartibda Vazirlar Mahkamasiga kiritish; oʻz vakolatlari doirasida Xorazm viloyati sharoitida suv xoʻjaligi boʻyicha ilmiy-tadqiqot ishlarini belgilangan tartibda muvofiqlashtirish; Xorazm viloyati va tumanlar hokimliklari, suv xoʻjaligi, qishloq xoʻjaligi tashkilotlari hamda boshqa davlat organlaridan Markaz vakolatiga kiradigan masalalarni hal etish uchun zarur boʻladigan maʼlumotlarni belgilangan tartibda soʻrash va olish; Markaz vakolatiga kiradigan masalalarni oʻz vaqtida bajarish uchun manfaatdor vazirliklar va idoralar bilan tegishli choralarni koʻrish; Markaz vakolati doirasiga kiradigan masalalar boʻyicha Vazirlar Mahkamasiga va Xorazm viloyati hokimligiga takliflar kiritish; Markazga yuklangan vazifalarni bajarish uchun ilmiy-tadqiqot va taʼlim muassasalari, loyiha tashkilotlari, shu jumladan, xorijiy mutaxassislarni shartnoma asosida jalb etish; Markaz vakolati doirasiga kiradigan masalalar boʻyicha belgilangan tartibda xalqaro shartnomalar tuzish; Markaz vakolati doirasida xalqaro va xorijiy tashkilotlar, ilmiy-tadqiqot va taʼlim muassasalari bilan hamkorlikni amalga oshirish, konferensiyalar va seminarlar tashkil qilish; Markazning tuzilmasiga xodimlarning belgilangan umumiy cheklangan soni doirasida oʻzgartirishlar kiritish; Markazning daromadlar va xarajatlar smetasi va shtat jadvalini belgilangan tartibda tasdiqlash; Markazning koʻchmas mulki va boshqa turdagi mol-mulkini samarali boshqarishni tashkil qilish; binolarga xizmat koʻrsatish, xoʻjalik inventarlari va ashyolarini, avtotransport, aloqa vositalari, hisoblash, kompyuter va ofis jihozlarini saqlash va ishlatish, dasturiy taʼminotni sotib olish uchun belgilangan tartibda shartnomalar tuzish; Markaz faoliyatini keng yoritish maqsadida rasmiy veb-saytlar, shuningdek, ijtimoiy tarmoqlarda sahifalar yaratish; Markaz tizimiga zamonaviy axborot-kommunikatsiya texnologiyalari va dasturiy mahsulotlarni joriy etish boʻyicha faoliyatni tashkil etish. Markaz qonun hujjatlariga muvofiq boshqa huquqlarga ham ega boʻlishi mumkin. 11. Markaz: Markazga yuklangan vazifalar va funksiyalarni samarali bajarish; Oʻzbekiston Respublikasi Prezidenti va Hukumati topshiriqlarini oʻz vaqtida va sifatli bajarish; Vazirlar Mahkamasiga har chorakda bir marta tahliliy materiallar va ilmiy asoslangan takliflarni taqdim etib borish; Markaz faoliyati toʻgʻrisidagi axborot bilan tanishish erkinligini taʼminlash; Markaz xodimlarini qonunchilikda belgilangan tartibda moddiy ragʻbatlantirish, muassasaning moddiy-texnik bazasini mustahkamlash; qonun hujjatlarida belgilangan tartibda tegishli davlat organlariga hisobot berish uchun javob beradi. 12. Markazga Xorazm viloyati hokimining taqdimnomasiga asosan Oʻzbekiston Respublikasi suv xoʻjaligi vazirining tavsiyasiga binoan Vazirlar Mahkamasi tomonidan lavozimga tayinlanadigan va lavozimdan ozod qilinadigan direktor rahbarlik qiladi. 13. Markaz direktorining oʻrinbosari — ilmiy kotib Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari bilan kelishilgan holda direktor buyrugʻi bilan lavozimga tayinlanadi va lavozimdan ozod qilinadi. 14. Markaz direktori vaqtincha boʻlmaganda uning vakolatlarini oʻrinbosar bajaradi. 15. Direktor Markaz xodimlarini belgilangan tartibda lavozimga tayinlaydi va lavozimdan ozod etadi. 16. Markazning tarkibiy boʻlinmalari oʻrtasidagi hamkorlik Markaz rahbarlari tomonidan taʼminlanadi. 17. Quyidagilar direktorning asosiy funksional majburiyatlari hisoblanadi: Oʻzbekiston Respublikasi Konstitutsiyasi va qonunlariga, shuningdek, boshqa normativ-huquqiy hujjatlarga rioya etish; Markaz faoliyatiga umumiy rahbarlik qilish; Oʻzbekiston Respublikasi Prezidenti, Vazirlar Mahkamasining qarorlari va boshqa qonun hujjatlari bilan Markazga yuklatilgan vazifalar va funksiyalarning bajarilishini tashkil etish; Oʻzbekiston Respublikasi Prezidenti va Vazirlar Mahkamasining qarorlari bilan tasdiqlangan Markaz faoliyatini yanada takomillashtirish boʻyicha kompleks dastur va tadbirlar ijrosini tanqidiy va chuqur tahlil qilish; Oʻzbekiston Respublikasi Prezidenti Administratsiyasi va Vazirlar Mahkamasi tarkibiy boʻlinmalari, shuningdek, Markaz vakolatiga kiruvchi masalalar boʻyicha tegishli vazirliklar va idoralar, Xorazm viloyati va tumanlar hokimliklari bilan hamkorlik qilish, Vazirlar Mahkamasi va uning Rayosati majlislarida masalalarni koʻrib chiqishda ishtirok etish; Oʻzbekiston Respublikasi Prezidenti, Oʻzbekiston Respublikasining Bosh vaziri va uning oʻrinbosarlari topshiriqlarini bajarish; oʻz oʻrinbosari vakolatini hamda Markazning boshqa mansabdor shaxslari vakolatlarini belgilash, ular oʻrtasida vazifalarni taqsimlash; Markaz faoliyati rejalashtirilishini tashkil etish, Markaz va oʻz oʻrinbosarining ish rejalarini tasdiqlash, ularning bajarilishi yuzasidan nazoratni taʼminlash; Oʻzbekiston Respublikasi Prezidenti va Vazirlar Mahkamasining hujjatlari va topshiriqlarini bajarishni tashkil etish boʻyicha taʼsirchan tizimni yaratish va monitoring olib borish, shuningdek, ijro intizomini mustahkamlash uchun kompleks amaliy chora-tadbirlarni bajarish; suv xoʻjaligini rivojlantirish, suvdan va yerdan samarali foydalanish hamda sugʻoriladigan yerlarning meliorativ holatini yaxshilash masalalari boʻyicha ustuvor ilmiy-tadqiqot ishlari loyihalarini amalga oshirish, shuningdek, xoʻjalik ishlari boʻyicha boshqa shartnomalar oʻz vaqtida bajarilishini taʼminlash; Markaz faoliyatiga tegishli sohalar boʻyicha ilmiy asoslangan tavsiyalar va innovatsion takliflarni, shuningdek, normativ-huquqiy hujjatlar loyihalarining oʻz vaqtida sifatli ishlab chiqilishini tashkil etish; Markaz xodimlarini tizimli qayta tayyorlash va ularning malakasini oshirishni tashkil etish; Markaz tizimida kadrlarni tanlash va joy-joyiga qoʻyish, ularning samarali faoliyati uchun zarur shart-sharoitlar yaratish, Markazning kadrlar zaxirasini shakllantirish; Markazga ishga qabul qilinayotgan kadrlarning professional, oʻz ishini bilishi, ilmiy salohiyatga, amaliy tajribaga, yuksak darajada ishlash xususiyatlariga va maʼnaviy-axloqiy fazilatlarga ega ekanligi kafolatini taʼminlash; Markaz rahbarlari va xodimlarining xizmat safarlarini qonun hujjatlari talablariga muvofiq tashkil etish; oʻz oʻrinbosari faoliyati samaradorligini va natijadorligini muntazam tanqidiy tahlil qilish, uning shaxsiy hisobotlarini eshitish, uning yakunlari boʻyicha zarur chora-tadbirlar koʻrish; Markaz xodimlarini ragʻbatlantirish va intizomiy javobgarlikka tortish masalalarini hal qilish, oʻz oʻrinbosarini ragʻbatlantirish va intizomiy javobgarlikka tortish toʻgʻrisida takliflar kiritish; Markaz xodimlari tomonidan Vazirlar Mahkamasining 2016-yil 2-martdagi 62-son qarori bilan tasdiqlangan Davlat boshqaruvi organlari va mahalliy ijro etuvchi hokimiyat organlari xodimlarining odob-axloq namunaviy qoidalari asosida tasdiqlangan Markaz xodimlarining odob-axloq qoidalari talablariga rioya etilishini taʼminlash; “Korrupsiyaga qarshi kurashish toʻgʻrisida”gi Oʻzbekiston Respublikasi Qonuni talablariga muvofiq Markaz tizimida korrupsiya va boshqa huquqbuzarliklarning oldini olish choralarini koʻrish, shuningdek, huquqni qoʻllash amaliyotini va qonun hujjatlarini takomillashtirishga doir chora-tadbirlarni ishlab chiqish va amalga oshirish orqali ularning sodir etilishiga koʻmaklashuvchi sabablar va shart-sharoitlarni aniqlash, tahlil qilish, bartaraf etish; jismoniy va yuridik shaxslarning murojaatlarini koʻrib chiqishga doir samarali ishlarni tashkil etish, aholi bilan toʻgʻridan-toʻgʻri va ochiq muloqotni yoʻlga qoʻyish, “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonunida belgilangan muddatlarda va tartibda jismoniy shaxslarni va yuridik shaxslar vakillarini muntazam ravishda shaxsan qabul qilish, shu jumladan, joylarga borib qabul qilish; Oʻzbekiston Respublikasi Prezidenti, Vazirlar Mahkamasining rasmiy hujjat va topshiriqlari bajarilishini tashkil qilish va monitoringini olib borishning amaliy tizimini yaratish, Oʻzbekiston Respublikasi Prezidentining “Oʻzbekiston Respublikasi Prezidentining hujjatlari va topshiriqlari samarali va natijali ijro etilishi, shuningdek, ijro intizomi mustahkamlanishi uchun Oʻzbekiston Respublikasi Prezidenti Davlat maslahatchilarining, Vazirlar Mahkamasi va uning komplekslari, davlat va xoʻjalik boshqaruvi organlari hamda barcha darajadagi hokimliklar rahbarlarining shaxsiy javobgarligi toʻgʻrisida” 2017-yil 11-apreldagi PQ-2881-son qarori, Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qarori va boshqa qonun hujjatlariga asosan Markaz faoliyatida ijro intizomini mustahkamlash uchun kompleks amaliy choralarni amalga oshirish boʻyicha choralar koʻrish. davlat siriga kiritilgan maʼlumotlar va maxfiy axborot bilan ishlashda qonun hujjatlari talablariga rioya qilish; Markaz faoliyatiga oid ilmiy-tadqiqot ishlari boʻyicha ustuvor loyihalarni amalga oshirish va ishlab chiqarish koʻrsatkichlarining soʻzsiz bajarilishini taʼminlash; Vazirlar Mahkamasi bilan kelishgan holda boshqaruv xodimlarining umumiy cheklangan soni va mehnatga haq toʻlash fondi doirasida Markazning shtat jadvalini tasdiqlash; zarur nazariy bilim va amaliy koʻnikmalarga ega boʻlgan yuqori malakali mutaxassislar bilan belgilangan tartibda mehnat shartnomalarini tuzish va bekor qilish; Markaz xodimlari bajarishi majburiy boʻlgan buyruqlar chiqarish va yoʻriqnomalarni qabul qilish; oʻz oʻrinbosari vakolatlarini belgilash, laboratoriya mudirlarining Markaz faoliyatining alohida qismlariga rahbarlik qilishi uchun ularning shaxsiy masʼuliyati darajalarini belgilash; Markaz direktorining oʻrinbosari — ilmiy kotib va tarkibiy boʻlinmalar boshliqlarining hisobotlarini eshitish; Markaz xodimlarini qonun hujjatlariga muvofiq ragʻbatlantirish shakllarini hamda lavozim maoshlariga ustama va qoʻshimcha toʻlovlarni belgilash, xodimlarga moddiy yordam koʻrsatish boʻyicha buyruqlar chiqarish, zarur boʻlganda ularni intizomiy jazoga tortish masalalarini hal qilish; Markazning tarkibiy boʻlinmalari toʻgʻrisidagi nizomlarni, boʻlim boshliqlari va xodimlarning funksional vazifalarini tasdiqlash; har yili 25-dekabrga qadar Vazirlar Mahkamasi bilan kelishgan holda Markaz tadbirlari kalendar rejasini, ilmiy-tadqiqot loyihalarining mavzuli rejalarini shakllantirish va tasdiqlash; Markazning hisobotlarini tasdiqlash; Markazning daromadlar va xarajatlar smetasini tasdiqlash; Markazning aktivlarini tasarruf etish, mol-mulkni boshqarish toʻgʻrisida qarorlar qabul qilish, moliyaviy, toʻlov, hisob-kitob va boshqa hujjatlarni imzolash, zarur hollarda Markaz xodimlariga ishonchnomalar berish; Markaz nomidan yuridik va jismoniy shaxslar, shu jumladan, xalqaro tashkilotlar va xorijiy davlatlarning ilmiy-tadqiqot muassasalari hamda boshqa mutasaddi tashkilotlari bilan shartnoma va memorandumlar tuzish; Markaz nomidan shartnomalar va boshqa bitimlarni belgilangan tartibda rasmiylashtirish va ijrosini taʼminlash; xodimlarni belgilangan tartibda ishga qabul qilish, ular bilan mehnat shartnomalari tuzish, oʻzgartirish va amal qilishini toʻxtatish, buyruqlar chiqarish, qonun hujjatlarida belgilangan tartibda ishonchnomalar berish; ilmiy-tadqiqot ishlari boʻyicha ishlab chiqilgan tavsiyalar va innovatsion takliflarni amaliyotga joriy qilish ishlarining manfaatdor vazirliklar, idoralar va tashkilotlar bilan birgalikda oʻz vaqtida ijrosini taʼminlash choralarini koʻrish; qonun hujjatlarida belgilangan tartibda Markazning moliya-xoʻjalik faoliyati, shartnomalarning bajarilishi va barcha xizmatlar boʻyicha tashkiliy ishlarni amalga oshirish; Vazirlar Mahkamasi bilan kelishgan tarzda xalqaro hamkorlik ishlarini tashkil qilish; Markaz direktori qonun hujjatlariga muvofiq boshqa vakolatlarni ham amalga oshirishi mumkin. 18. Quyidagilar direktor oʻrinbosari — ilmiy kotibning asosiy funksional majburiyatlari hisoblanadi: Oʻzbekiston Respublikasi Konstitutsiyasi va qonunlariga, shuningdek, boshqa normativ-huquqiy hujjatlarga rioya qilish hamda Markaz tarkibiy boʻlinmalari xodimlari tomonidan rioya etilishini taʼminlash; tarkibiy boʻlinmalar faoliyatiga bevosita rahbarlik qilish, ushbu boʻlinmalarga yuklangan vazifalar va funksiyalarning bajarilishini tashkil etish; ustuvor yoʻnalishlar boʻyicha laboratoriyalar tomonidan bajariladigan ilmiy-tadqiqot ishlari va innovatsion ishlanmalarning yillik hamda istiqbolga moʻljallangan mavzular rejalari boʻyicha takliflar tayyorlash, tasdiqlangan mavzular rejasi oʻz vaqtida va sifatli bajarilishini muvofiqlashtirish, shuningdek, Markaz boʻyicha ilmiy hisobot tayyorlanishini tashkil etish; ilmiy kengash ish rejalari loyihasini tayyorlash va tasdiqlangan ish rejalar ijrosini nazorat qilish, ilmiy ishlarni nashr etish rejasi boʻyicha takliflar tayyorlash, ularni taqrizdan oʻtkazishni taʼminlash; Oʻzbekiston Respublikasi Prezidenti va Vazirlar Mahkamasi hujjatlari va topshiriqlarining ijrosini taʼminlash, Markaz direktori tomonidan belgilangan ijro intizomini mustahkamlash uchun kompleks amaliy chora-tadbirlarni bajarish, xodimlarning qonun hujjatlarida belgilangan topshiriqlarni oʻz vaqtida va sifatli bajarishi yuzasidan shaxsiy javobgarligini oshirish choralarini koʻrish; Markaz direktori buyruqlari va topshiriqlarining oʻz vaqtida va sifatli bajarilishini taʼminlash; oʻzi mutasaddilik qiladigan tarkibiy boʻlinmalarning ish rejalari ishlab chiqilishini taʼminlash, ularni tasdiqlash uchun Markaz direktoriga kiritish, ularda koʻrsatilgan vazifalar va tadbirlarning oʻz vaqtida va sifatli bajarilishini taʼminlash; tarkibiy boʻlinmalarga yuklangan vazifalarning bajarilishini nazorat qilish va muvofiqlashtirish; vakolati doirasiga kiradigan masalalar boʻyicha qonunchilikni takomillashtirish yuzasidan takliflar ishlab chiqish va ularni koʻrib chiqish uchun Markaz direktoriga kiritish; Markaz tarkibiy boʻlinmalariga kadrlarni tanlash va tayinlashda Markaz direktoriga takliflar kiritish, oʻzi mutasaddilik qiladigan tarkibiy boʻlinmalarga ishga qabul qilinayotgan kadrlarning professionalligi, oʻz ishini bilishi, amaliy ish tajribasi, yuqori ishchanlik darajasi va maʼnaviy-axloqiy sifatlari kafolatlanganligini taʼminlash, ularning kasbiy malakasini oshirish choralarini koʻrish, tarkibiy boʻlinmalarda kadrlar zaxirasini shakllantirish; tarkibiy boʻlinmalarda ustuvor ilmiy-tadiqot ishlari boʻyicha loyihalar natijasi asosida tavsiyalar, innovatsion takliflar va normativ hujjatlar oʻz vaqtida va sifatli ishlab chiqilishini tashkil etish; Markazga taqdim etilgan normativ-huquqiy hujjatlar loyihalarini oʻz vakolati doirasida toʻliq va har tomonlama koʻrib chiqish va Markaz direktoriga takliflar kiritish; Markaz rahbarlari va xodimlarining xizmat safarlarini qonun hujjatlari talablariga muvofiq tashkil etish; “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonunida belgilangan muddatlarda va tartibda jismoniy va yuridik shaxslarning murojaatlarini koʻrib chiqish boʻyicha samarali ishlarni tashkil etish, aholi bilan toʻgʻridan-toʻgʻri va ochiq muloqotni yoʻlga qoʻyish, jismoniy va yuridik shaxslar vakillarini muntazam ravishda shaxsan qabul qilish, shu jumladan, joylarga borib qabul qilish; Markaz tarkibiy boʻlinmalari xodimlarining faoliyati samaradorligi va natijadorligini tizimli ravishda tanqidiy tahlil qilish, ularning hisobotlarini yigʻilishlarda eshitish, yakunlari boʻyicha Markaz direktoriga taklif kiritish; Markaz xodimlarining odob-axloq qoidalari talablariga rioya qilishini, mutasaddilik qilinadigan tarkibiy boʻlinmalar rahbarlari va xodimlarining ushbu qoidalarga rioya etishini taʼminlash; davlat siriga kiritilgan maʼlumotlar va maxfiy axborot bilan ishlashda qonun hujjatlari talablariga rioya qilish. Markaz direktorining oʻrinbosari — ilmiy kotib qonun hujjatlariga muvofiq boshqa vakolatlarni ham amalga oshirishi mumkin. 19. Markaz tarkibiy boʻlinmalari rahbarlarining asosiy funksional majburiyatlari quyidagilar hisoblanadi: Oʻzbekiston Respublikasi Konstitutsiyasi va qonunlari, shuningdek, boshqa normativ-huquqiy hujjatlarga tarkibiy boʻlinmalar xodimlari tomonidan rioya etilishini taʼminlash; tarkibiy boʻlinmalar xodimlariga bevosita rahbarlik qilish, boʻlinmaga yuklangan vazifalar va funksiyalarning oʻz vaqtida va sifatli bajarilishini tashkil etish; Oʻzbekiston Respublikasi Prezidenti va Vazirlar Mahkamasi hujjatlari va topshiriqlarining ijrosini taʼminlash, Markaz rahbariyati tomonidan belgilangan ijro intizomini mustahkamlash uchun kompleks amaliy chora-tadbirlarni bajarish, xodimlarning qonun hujjatlarida belgilangan topshiriqlarni oʻz vaqtida va sifatli bajarish yuzasidan shaxsiy javobgarligini oshirish choralarini koʻrish; Markaz rahbariyati buyruqlari va topshiriqlarining oʻz vaqtida va sifatli bajarilishini taʼminlash; oʻzi mutasaddilik qiladigan tarkibiy boʻlinma xodimlarining ish rejalari ishlab chiqilishini taʼminlash, ularni tasdiqlash uchun belgilangan tartibda tegishli rahbarga kiritish, ularda koʻrsatilgan vazifalar va tadbirlarning oʻz vaqtida va sifatli bajarilishini taʼminlash; vakolati doirasiga kiradigan masalalar boʻyicha qonunchilikni takomillashtirish yuzasidan takliflar ishlab chiqish va ularni koʻrib chiqish uchun tegishli rahbarga kiritish; oʻzi mutasaddilik qiladigan tarkibiy boʻlinmaga kadrlarni tanlash va tayinlashda tegishli rahbarga taklif kiritish, tarkibiy boʻlinmaga ishga qabul qilinayotgan kadrlarning professionalligi, oʻz ishini bilishi, ilmiy salohiyati, amaliy ish tajribasi, yuqori ishchanlik darajasi va maʼnaviy-axloqiy sifatlari kafolatlanganligini taʼminlash, ularning kasbiy malakasini oshirish choralarini koʻrish, tarkibiy boʻlinmada kadrlar zaxirasini shakllantirish; tarkibiy boʻlinma tomonidan ustuvor ilmiy-tadqiqot ishlari boʻyicha loyihalar oʻz vaqtida amalga oshirilishini taʼminlash hamda ilmiy asoslangan tavsiyalar va innovatsion takliflarni ishlab chiqish; tarkibiy boʻlinmaga taqdim etilgan normativ-huquqiy hujjatlar loyihalarini oʻz vakolati doirasida toʻliq va har tomonlama koʻrib chiqish va tegishli rahbarga takliflar kiritish; xodimlarning xizmat safarlarini qonun hujjatlari talablariga muvofiq tashkil etish; “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonunida belgilangan muddatlarda va tartibda jismoniy va yuridik shaxslarning murojaatlarini koʻrib chiqish boʻyicha samarali ishlarni tashkil etish; tarkibiy boʻlinma xodimlarining faoliyati samaradorligi va natijadorligini tizimli ravishda tanqidiy tahlil qilish, tarkibiy boʻlinma hisobotlarini rahbariyatga taqdim etish va rahbariyat koʻrsatmalariga muvofiq faoliyatni takomillashtirish boʻyicha zarur choralar koʻrish; tarkibiy boʻlinma xodimlarining odob-axloq qoidalari talablariga rioya qilishini taʼminlash. 20. Direktor: Markazga yuklangan vazifalar va funksiyalarning bajarilishi; ushbu Ustavning 17-bandida koʻrsatilgan oʻz funksional majburiyatlarining sifatli bajarilishi uchun shaxsan javob beradi. 21. Direktor oʻrinbosari — ilmiy kotib va tarkibiy boʻlinmalarning rahbarlari: tegishli tarkibiy boʻlinmalarga yuklangan vazifalar va funksiyalarning amalga oshirilishi uchun; ushbu Nizomning 18 va 19-bandlarida koʻrsatilgan oʻz funksional majburiyatlarining sifatli bajarilishi uchun shaxsan javob beradilar. 22. Markaz faoliyatining samaradorligi va natijadorligi muntazam baholanadi. 23. Markaz faoliyatining samaradorligi va natijadorligiga berilgan baho Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari tomonidan tasdiqlanadigan Markaz faoliyati samaradorligi va natijadorligini baholash mezonlari va ish indikatorlariga asoslanadi. 24. Markaz faoliyatining samaradorligi va natijadorligini baholash yakunlari boʻyicha: Markaz rahbarlari va xodimlarini ragʻbatlantirish (mukofotlash) yoki intizomiy javobgarlik choralari; Markaz faoliyatida aniqlangan kamchiliklarni bartaraf etish va uning faoliyatini yanada takomillashtirish choralari koʻriladi. 25. Markaz faoliyatining samaradorligi va natijadorligini baholash tartibi qonun hujjatlari bilan belgilanadi. 26. Quyidagilar Markaz faoliyatini moliyalashtirish manbalari hisoblanadi: Markazning bino va inshootlarini saqlash hamda xodimlar mehnatiga haq toʻlash xarajatlarini moliyalashtirish uchun Oʻzbekiston Respublikasining Davlat budjetidan ajratiladigan mablagʻlar; Oʻzbekiston Respublikasi Innovatsion rivojlanish vazirligi tomonidan oʻtkaziladigan tanlovlar natijalari boʻyicha ajratiladigan grantlar; xalqaro moliya institutlari va boshqa xorijiy tashkilotlar grantlari; xizmat koʻrsatishdan olinadigan daromadlar, shuningdek, qonun hujjatlari bilan taqiqlanmagan boshqa manbalar. 27. Markazga biriktirilgan va uning operativ boshqaruvida boʻlgan mulk Oʻzbekiston Respublikasining davlat mulki hisoblanadi. Markaz mol-mulki unga davlat tomonidan belgilangan tartibda operativ boshqaruv huquqi bilan birkitilgan mulkdan iborat boʻlib, Markazning oʻz faoliyatidan olingan daromadlaridan, shuningdek qonun hujjatlariga zid boʻlmagan boshqa manbalar hisobiga shakllantiriladi. Markaz mol-mulkini sotish, boshqa yuridik shaxslarga berish yoki uning shaklini oʻzgartirish qonun hujjatlarida belgilangan tartibda amalga oshiriladi. 28. Xoʻjalik, ilmiy-texnik faoliyatdan tushgan daromadlar hisobiga sotib olingan mulk va vositalar Markaz mulki hisoblanadi. 29. Barcha ilmiy-tadqiqot materiallari, shuningdek, tuzilgan shartnomalarga muvofiq bajarilgan ishlar boʻyicha materiallar Markaz faoliyatining intellektual mulk obyektlari hisoblanadi. 30. Markaz direktori belgilangan ish haqi fondini tejashdan hamda budjetdan tashqari tushgan, shuningdek, xodimlarning tasdiqlangan shtatlar jadvalida nazarda tutilgan shtat birliklari yetishmasligidan iqtisod qilingan mablagʻlardan xodimlarni moddiy ragʻbatlantirishda, Markazning moddiy-texnika bazasini mustahkamlashda foydalanishga haqlidir. 31. Markaz xodimlariga respublika ilmiy-tadqiqot muassasalarining tegishli lavozimlari uchun nazarda tutilgan mehnatga haq toʻlash va moddiy ragʻbatlantirish shartlari tatbiq etiladi. 32. Markaz xodimlarining oldingi ish joyida olgan uzoq muddat uzluksiz mehnati uchun qoʻshimcha haqlari va ustamalari saqlab qolinadi. 33. Markaz direktori Vazirlar Mahkamasi bilan kelishgan holda vazifalarini tashabbus koʻrsatib va vijdonan bajargan xodimlarni ragʻbatlantirish maqsadida ularga belgilangan tartibda Markazning oʻz mablagʻlari hisobiga lavozim maoshining 100 foizigacha miqdorda oylik ustamalar belgilashga, har chorakda mukofotlashga, moddiy yordam tayinlashga haqli. 34. Markaz Oʻzbekiston Respublikasining qonunlariga va fuqarolar huquqlariga rioya qilishni hamda shartnomaviy majburiyatlarni bajarish boʻyicha javobgarlikni oʻziga oladi. 35. Markaz buxgalteriya va operativ hisob-kitob ishlarini yuritadi va belgilangan muddatlarda davlat statistika muassasalari va yuqori tashkilotlarga amaldagi qonunchilikda belgilangan shakllarda hisobotlar beradi. 36. Markaz qonun hujjatlarida belgilangan tartibda qayta tashkil etiladi va tugatiladi. 37. Ushbu Ustav talablari buzilishida aybdor boʻlgan shaxslar qonun hujjatlarida belgilangan tartibda javob beradilar.